Ματίνα Καρρά

Η **Ματίνα Καρρά** (8 Αυγούστου 1944, Πειραιάς) είναι Ελληνίδα ηθοποιός του θεάτρου του κινηματογράφου, της τηλεόρασης και ηθοποιός φωνής που συμμετέχει στις μεταγλωττίσεις σειρών κινουμένων σχεδίων. Είναι γνωστότερη για τους ρόλους της ως Κάντυ, Χιονάτη, Μαίρη στο ''Το Μικρό Σπίτι στο Λιβάδι'', Πίπη η Φακιδομύτη και Μαρία στο μεξικάνικο σίριαλ *[[Η Μαρία της Γειτονιάς]]*.

## Βιογραφία
Η Ματίνα Καρρά γεννήθηκε στη Νίκαια του Πειραιά. Η πρώτη της επαφή με την ηθοποιία έγινε σε ένα διαγωνισμό ταλέντων που πραγματοποιήθηκε εκεί. Στη συνέχεια, συμμετείχε σε πολλές θεατρικές παραστάσεις, παίζοντας στην Ισμήνη στο Ηρώδειο και στον Οιδίποδα Τύραννο σε ηλικία δέκα ετών.

Αποφοίτησε από τη Δραματική Σχολή Αθηνών Γιώργος Θεοδοσιάδης. Έπειτα, έπαιξε σε παραστάσεις σε πολλά θέατρα, μεταξύ των οποίων το Κρατικό Θέατρο Βορείου Ελλάδος, το Εθνικό Θέατρο και το Θέατρο Μουσούρη.

Την πρώτη της μεταγλώττιση έκανε το 1974 στη ταινία Η Χιονάτη και οι Επτά Νάνοι, στον ομώνυμο ρόλο.   Ίδια συνέχισε με τα υπόλοιπα στούντιο όπως το Studio Cross , το Studio Σκλαβής, το Studio Cartoonist και την Audio Visual όπου έκανε πολλές δουλειές όχι μόνο Disney αλλά και Warner Bros, παιδικές σειρές και ταινίες από γνωστές παραγωγές μέσω της μεταγλώττισης της ΕΡΤ, του ALTER Channel και του Star Channel με τους σκηνοθέτες Γιώργο Πετρίδη, Σπύρο Μηλιώνη, Μιχάλη Μπαλή, Δήμητρα Δημητριάδου, Νίκο Σκιαδά, Πέτρο Μακεδών, Βασίλη Καΐλα, Αργύρη Παυλίδη, Λουίζα Μητσάκου  και Χάρη Γρηγορόπουλο. Με τα χρόνια ξεκίνησε η καλύτερη συνεργασία της με τα στούντιο Sierra Post και Power Media Productions (πρώην Power Music Productions) όπου έκανε διάφορες δουλειές της Mattel, και επίσης για Disney, Alter και Star, όπου δούλεψε με τους σκηνοθέτες Βαγγέλη  Κοτζιά , Ηλία Πλακίδη,  Βίνα Παπαδοπούλου, Λάζαρο Ανδριώτη, Μαρία Πλακίδη και άλλους. Παντρεύτηκε τον ηθοποιό Γιώργο Γεωγλερή, με τον οποίο απέκτησε ένα γιο, τον επίσης ηθοποιό Σαράντο Γεωγλερή.

## Απόψεις
Η Ματίνα Καρρά έχει δηλώσει ότι το επάγγελμα της μεταγλώττισης είναι πολύ δύσκολο και απαιτεί πολύ έξυπνους ανθρώπους. Έχει τονίσει τις άσχημες συνθήκες στα στούντιο μεταγλώττισης κινουμένων σχεδίων, αναφέροντας ότι όλοι οι ηθοποιοί την ώρα εργασίας τους ήταν όρθιοι, είχαν όλοι ένα μικρόφωνο, όπου πάσχιζαν να ακουστούν, ενώ τέλος δεν έβλεπαν την σειρά προηγουμένως. Πρόσθεσε ότι οι μεταγλωττίσεις σειρών με αληθινούς ηθοποιούς ήταν πιο δύσκολες από αυτές των κινουμένων σχεδίων, καθώς ο ηθοποιός φωνής πρέπει ακόμα και να ρίξει το επίπεδο της ερμηνείας του, ανάλογα με το επίπεδο της ερμηνείας του ηθοποιού που υποδύεται.

Αγαπημένες της μεταγλωττίσεις ήταν αυτές των Κλασικών της Disney, μεταξύ των οποίων η ''Χιονάτη'', η ''Πεντάμορφη και το Τέρας'' και άλλα, ενώ αντιπαθεί τις σειρές που μοιάζουν στο *[[Dragon Ball]]*, όταν "η βία μπήκε πια πολύ έντονα στο σκίτσο".

## Υποδοχή
Η Ματίνα Καρρά έχει αποσπάσει θετικές κριτικές για τις ερμηνείες της. Η ίδια δήλωσε ότι αναφέρονταν σε αυτήν ως η "γλυκιά φωνή", και επίσης η φωνή της έχει χαρακτηριστεί, συγκεκριμένα, ως "λεπτή φωνή γεμάτη συναίσθημα".

## Φιλμογραφία

### Κινηματογραφικές ταινίες

### Μεταγλωττίσεις

### Αφήγηση

## Θεατρικές παραστάσεις

Συμπληρωματικός πίνακας θεατρικών παραστάσεων

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
*  στον IMDb

Κατηγορία:Ελληνίδες ηθοποιοί φωνής
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί ραδιοφώνου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ηθοποιός μεταγλωττίζει νεαρά αγόρια
Κατηγορία:Ελληνίδες τηλεπαρουσιάστριες